JohanHeinsen/ENO huggingface dataset:
Aarhuus Stifts-Tidende, 1808-04-16
Over Begivenheden i Madrit, indeholde vore Blade endnu følgende: Natten mellem den 18de og 19de Martii vare Urolighederne i Madrit og Aranjues stegne til det høieste. Fredsforsten var i største Livsfare. Det lykkedes Prindsen at komme til ham og Ministeren som var hans Fiende, maatte bede ham om Livet. Prindsen beskyttede ham ikke uden egen Fare og ledsagede ham til Vagten. Der er dog ikke bleven begaaet meget Mord, men 11 Huse ere plyndrede, nemlig: Fredsfyrstens Moders, Broders og Families saavelsom Ministrene Solers og Spinosas. Man siger at denne skrækkelige Begivenhed har dræbt Fredsfyrstens Moder. Den første Dag af Jnsurectionen blev der skudt paa Fredsfyrstens Palais, dog mistede ingen derved Livet.
Aarhuus Stifts-Tidende, 1808-04-16
Spanien. Den 24de Martii mynstrede Storhertugen af Berg flere Korpser som forekom os meget skiønne. Kong Carl, Dronning Louise og Dronningen af Etrurien, opholde sig endnu i Aranjues.
Aarhuus Stifts-Tidende, 1808-04-16
Storhertugen ville den 26de Martii begive sig did, for at aflægge et Besøg til D. Majest. Den ulykkelige Souverains Helbred har lidt meget.
Aarhuus Stifts-Tidende, 1808-04-16
Regieringen har ophævet den udelukkende Jagtrettighed, og tilladt enhver Bonde at dræbe det Vildt, som ødelægger hans Marker. I hele Riget hersker den fuldkomneste Rolighed.
Aarhuus Stifts-Tidende, 1808-04-16
Marschal Moncey er i Madrid og General Dupont paa Marschen til at forlægge sit Hovedqvarteer til Tolede.
Aarhuus Stifts-Tidende, 1808-04-16
Tydskland. Fra Berlin skrives under 30 Martii. Vore Krigstænder maae paa den franske Gouverneurs befaling, for nærværende Tid levere 4000 Stykheste, men hvorfore der dog i Krigscontributionen afregnes 130 Rdr. for Stykket, ligesom er skeet med de 800 forfærdigede Rust= og Bagagevogne som man maatte levere til den 6te Martii.
Aarhuus Stifts-Tidende, 1808-04-16
Fra Mayn skrives under 5 April. Paa nogle Dages Tid, opkiøbe franske Commissarier meget Viin i Franken, der strax afsendes paa Mayn og Rhinen til Holland, og derfra bliver videre førte til den franske Armees Brug i Danmark.
Aarhuus Stifts-Tidende, 1808-04-16
Det 36 franske Linicinfanterieregiment er den 6 April opbrudt fra Hanover til Frankrig.
Aarhuus Stifts-Tidende, 1808-04-16
J Nürnberg vil man vide, at Hovedqvarteret bliver forlagt fra Berlin til Hanau. Offentlige Blade angive den franske Armees Styrke i Spanien til 100,000 Mand.
Aarhuus Stifts-Tidende, 1808-04-16
Fra Braunschweig skrives under 8de April: Siden afvigte Nat, er her indtraad en saadan Oversvømmelse, at man kan seile paa Gaderne i Baade. Alle Broer ere bortdrevne og flere Huse beskadigede. Vandet staaer op i Jacobsgaden, og stiger det endnu en Fod saa er det fremtrængt til Posthuset.
Aarhuus Stifts-Tidende, 1808-04-16
Rusland. Den svenske Ambassadeur har forlangt Passer til sin Afreise og erholdt samme. Han er afreist fra Petersborg sidst i Martii til Reval hvor han saalænge vil opholde sig, til den svenske Fregatte, der skal afhente ham, er ankommen dertil.
Aarhuus Stifts-Tidende, 1808-04-16
Jtalien. J Livorno har man den Efterretning fra Sicilien, at alle Dønske Skibe i Palermo ere anholdte og Rorene dem fratagne. Skibsmandskabet har man bragt i Land og ført i en Festning. Capitainerne har man givet deres Friehed. Paa den danske Consuls Forestilling imod denne Behandling, svarede Marqvis von Circetto kun, at hans Hof ville forsvare denne Handlemaade, han ansaae det danske Hof for fiendtlig. Englænderne vilde tvinge de danske Matroser til at tage Tieneste paa deres Skibe, men som disse urokkelig nægtede.
Aarhuus Stifts-Tidende, 1808-04-16
Da der og er lagt Beslag paa de danske Skibe i Livorno, saa ligger her over 30 Skibe uvirksom i Havnen med deres Mandskab. Farten paa Levantet er ganske ophørt, men Kysthandelen er temmelig levende, og bliver ikke meget hindret af de engelske Kapere. Jndkomsterne og Godserne som tilhører en stor Mængde Munkeklostere er efter Kongen af Jtaliens befaling skienkede til adskilliste Collegier og Underviisningsanstalter.
Aarhuus Stifts-Tidende, 1808-04-16
Tyrkiet. Vaabenstilstanden mellem Rusland og Porten er forlænget paa 2 Maaneder. Over Freds Hovedpunkterne ere begge Magter ved den franske Gesandts Mægling, alt enige. Porten tilstaaer de franske Tropper frie Marsch igiennem det tyrkiske Gebeet- og ville ved alle Leiligheder søge at vise dens Agtelse og Venskab for den franske Keiser. Den franske General Sebastiani sender ofte Courerer til Persien og Ostindien. Denne General erholder daglig Beviser paa Storherrens Velvillie.
Aarhuus Stifts-Tidende, 1808-04-16
J den 812 Trækning i Altona udkom følgende Nommere: 51. 3. 12. 44. 35.
Aarhuus Stifts-Tidende, 1808-04-16
Bekiendtgiørelser. Formedelst indtrufne Omstændigheder, bliver den i No. 24, 25 og 26 averterede Auction over MadameRamsharts Jorder, Ind- og Udboe i Greenaae, udsadt indtil videre.
Aarhuus Stifts-Tidende, 1808-04-20
Udenlandsk.
Aarhuus Stifts-Tidende, 1808-04-20
Kiøbenhavn, den 11te April. To og Tyvende Anmeldelse om patriotiske Bidrag til en nye Flaade: Hr. Handelscommissair Coulet i Cette indsendt 100 Rdr. d. C. Magistraten i Sønderborg anmeldt at have indsamlet D. C. 776 Rdr. 77 s. og Sl. H. C. 223 Rd. 12 s. Hr. Etatsraad C. Bruun offereret 100 Centner Salpeter. Den Kongelige Gesandt i Petersborg Hr. Kammerherre Blome indsendt i transportable Statsfonds 2400 Rdr. Species. Præsten Hr. Wedel fra Thorup Sogn indleveret 119 Rdr. 76 s. med Bestemmelse af det halve som Bidrag til en nye Flaade og det halve til de ved Bombardementet Brandlidte. Randers Bye og Amt tilbuden ved Amtmanden Hr. Kammerherre Føns udi Penge 11783 Rdr. 92 s., 32 ½ Lod Guld, 473 1/2 Lod Sølv, 269 Eger og 45 Bøger, samt Træe og Planker frit leveret i Calløe Vig til en Kanonbaad, og har nogle tilbudet alle tienlige Ee ger, andre alle tienlige Bøge i deres Skove, og atter andre have renunceret paa Godtgiørelse for udskreven Korn og Fourage, samt for Jndqvartering. Wiborg, Bye og Hr. Landsdommer Hoff have ved de Hr. Justitsraad Wissing og Overauditeur Dinnesen tilbuden, 1537 Rdr. 32 s., og har Hr. Stiftamtmand Schested foruden 100 Rdr. Pengebidrag iblandt bemeldte Sum, tilbuden alt det fældefærdige Egetræe i hans Skov ved Rydhauge som maatte findes tienligt, i Fald en Kanonbaad skal bygges ved Liimfjorden. Ligesaa en geistlig Embedsmand har foruden sit tilbudne Pengebidrag indleveret 108 1/2 Lod forarbeidet Sølv og en Medaille, og en verdslig Embedsmand tilbuden 100 Rdr. aarlig saa længe Krigen varer. Fiens Nørlyng Herreder tilbuden, ved Herredsfogden Hr. Justitsraad Wissing og formedelst hans eget ogsaa heri tilbudne betydelige Bidrag. 2000 Rdr. Hr. Niels Kiær Tang paa Nørre Wos borg ved Ringkiøbing indsendt 200 Rdr. En Borger i Slesvig indsendt 20 Rdr. Sl. H. C. og 13 1/2 Lod forarbeidet Sølv. Hs. Durchlauchtighed Hertugen af Augustenborg tilbudet uden Erstatning Egetømmer til Krigsfartøier for omtrent 10000 Rdlrs. Værdie. Hr.
Aarhuus Stifts-Tidende, 1808-04-20
Kammerjunker W. Ahlefeldt indmeldt, at Godseierne i det andet danske Vohldter District have frasaat sit Godtgiørelse for udskrevne 359 3/8 Tdr. Rug og 463 1/4 Tdr. Havre. Sognepræsten Hr. Paludan til Paanefiord tilbudet at ville renuncere paa Godtgiørelse for havt Jndqvartering, for leverede 7 Tdr. Korn, og for en extraordinair Rytterhest med complet Ridetøi, og endeligen at ville uden Erstatning overlade alle paa Præstegaardens Jorder staaende Ege- Aske og Elletræer, som maatte findes tienlige til Krigskibes Bygning. Hr. Kammerherre Hennings, som Amtmand over Pløener Amt, indsendt 20 Rdr. fra Haldhusener J. F. Knresch, tilligemed hans Erklæring, at han for Alt, hvad han har leveret af Rug, Havre, Høe og Halm, ikke forlanger nogen Godtgiørelse. Hr. Generaladjutant=Lieutenant Fritz Frieboe indsendt 3000 Rdr. Fra Magistraten i Oldesloe indsendt 760 Rdr. 18 Ls., som et frievillige Sammenskud af denne Byes Jndvaaneer. Et Handelshuus i Glückstadt, som ikke ønsker sit Navn offentliggjort, tilbudet circa 4000 Pd. Svovl.
Aarhuus Stifts-Tidende, 1808-04-20
En dansk Hædersmand har til Hs. Majestæt Kongen indsendt den Sum af 500 Rdr. D. C. med det Ønske, at den efter Allerhøistsammes Egen allernaadigste Bestemmelse maatte uddeles blandt de Enker og Børn, hvis Mæn og Fædre stred og faldt paa Orlogskibet Prinds Christian.
Aarhuus Stifts-Tidende, 1808-04-20
Danske Livregiment har faaet Ordre at afmarschere til Corsøer i Morgen.
Aarhuus Stifts-Tidende, 1808-04-20
J de fyenske Aviser læses følgende Bekiendtgiørelse: Den 27de Marts sidstafvigte, har Skydebierg været underkastet en Jldebrand, som uden Hielp af det 77de Compagnie, og det 19de Detaschement af andet Compagnie, henhørende til det 19de Regiment franske Jnfanterie under Hr. General Geneys Commando, kunne have havt de sørgeligste Følger. Ser Steder, hvoraf en mig tilhørende Gaard, blev et Rov for Jlden. Jlden udbrød udi et lidet Huus, beliggende midt i Byen og i hvilket ingen fransk Militair var indqvarteret. En stærk Østen Vind bragte Flamerne længere hen; de ommeldte franske Soldater i Forening med Egnens Beboere, forekom Jlden ved anstrængende Arbeide, nedbrød Husene som vare antændte, hvorved de dæmpede samme og de øvrige Huse bleve forhindrede fra at blive antændte. Disse brave Franske, ikke allenede tilfreds med at have udsat dem selv, kom ogsaa de Ulykkelige, der havde lidt af Jldebranden, til Hield, givende dem en Sum Penge, jeg gav dem til Belønning for deres Jver og Velvillie. Erholm den 31te Martii 1808. Cederfeldt de Simonsen, Hs. Kongl. Majestæts Kammerjunker.
Aarhuus Stifts-Tidende, 1808-04-20
Den 9de Apr om Aftenen opkom Jld i Lyngbye i den Kant mod Fuglevads Mølle. Ved stærk Vind tog den Overhaand og udbredte sig i de straatagte Bygninger. Sprøiter ankom vel strax fra Omegnen, men formedelst Vandmangel kunde lidet udrettes. Kl. 9 1/2 kom Sprøiterne fra Kiøbenhavns Forstæder med en Commando Brandfolk. Jlden var standser i Gaar Morges Kl. 4. 21 Bygninger, og deriblandt nogle Lyststeder, bleve et Rov for Luerne.
Aarhuus Stifts-Tidende, 1808-04-20
Private Breve fra Odsherred meddele følgende Efterretninger: "Vraget af det danske Orlogskib ligger næsten Uge ud for Oddens Kirke. Derfra ere drevne i Land 2 Officerer: Lieutenanterne Peter Willemoes og H. B. Dahlerup og 21 Matroser, som den 7de April høitidelig jordedes paa ovennævnte Byes Kirkegaard. Det var en rørende Scene, som gjorde et dybt Jndtryk paa de Mange, der havde forsamlet sig til denne Jordefærd.
Aarhuus Stifts-Tidende, 1808-04-20
Nogle af Omegnens unge Piger laurbærkrandste Office, rernes Kister, fang til de kaldnes Hæder og blomsterstrørde deres Grave. Vores unge Willemoes, der saa ærefuldt ente sin korte men glimrende Bane, maae være Nært ved Skibets Entring, da alle Fingrene paa den me Haand vare afhugne og Hovedet kløvet. Desuden havde han faaet en Kugle i Brystet. Af Lieutnant Dahlerup var Hovedet paa Hagen nær afskudt.
Aarhuus Stifts-Tidende, 1808-04-20
Skibscapit. Svend Tergesen, som har været i engelsk Fangenskab, er nu ankommen til Kiøbenhavn over Norge og siden over Jylland og Samsøe.
Aarhuus Stifts-Tidende, 1808-04-20
Det af Capit. Amundsen for nogen Tid siden opbragte Skib har inde 360,000 Pund Kaffebønner og 120000 Pd. Sukker, og tegner altsaa til at blive den rigeste at alle de gjorte Priser.
Aarhuus Stifts-Tidende, 1808-04-20
Kongen af Sverrig er nu i Udevalle tilligemed den engelske Minister.
Aarhuus Stifts-Tidende, 1808-04-20
Den 11te d. ankom paa 4 Vogne 1 Koffardiecapit. 1 Styrmand og 19 Matroser, alle Russer, tilhørende et til Gothenborg opbragt Skib, og fra Sverrig til Kbhvn oversendte.
Aarhuus Stifts-Tidende, 1808-04-20
Det Kaperskib, som nyeligen er bleven bygt i Flensburg, er nu ganske udrustet, og føres af Capitain Christiansen. Man har saameget mere Grund til at haabe, at han vil giøre Englænderne al muelig Afbræk, da de i Fior have røvet et Skib fra ham.
Aarhuus Stifts-Tidende, 1808-04-20
I Fyen har man opdaget en heel Klippe af fineste Mergel Leer, saaledes som naar Mergelen ellers er opløst i Vand, og Kalk og Gruus ved deres Tyngde have afsondret sig derfra. Udentvivl ville det være tienligt til det fineste Porcelain, ligesaa godt som det Bornholmer, eller dog idet mindste bedre end det hvoraf Englænderne forfærdige deres Fanance. J denne Tid da Sæbe er saa dyr, kunde deraf ogsaa giøres god Brug til Tvæt. Begge Dele ville altsaa endnu bedre betale sig end den almindelige Anvendelse til Jordbrugens Forbedring.
Aarhuus Stifts-Tidende, 1808-04-20
Saxkiøbing den 8de April. Jgaar havde vi den ubehagelige Nyehed at Englænderne havde bombardere Øen Fejøe, som ligger 1 Miil fra Ourebye, og indskud 30 til 40 tolv og attenpundige Kanonkugler, hvorved nogle Huse ere beskadigede, men ingen af Jndbyggerne. Disse Røvere skulle i Dag være bortseilede, men har lovet snart at komme igien.
Aarhuus Stifts-Tidende, 1808-04-20
Dragøe den 11te April. J forrige Uge blev 2de af de Mænd, som vare paa den Fiskerbaad, der kantrede ved Ravnen i Vinter, fundne døde ved Stranden, beg fra Dragøe, den ene tæt ved Havnehovedet og den anden et Stykke norden for Byen. Endnu har man ikke seet et eneste fiendtlig Skib, hverken i Kiøgebugt eller ved Dragøe.
Aarhuus Stifts-Tidende, 1808-04-20
Helsingøer, den 10de April. De engelske Skibe begynde nu at samle sig. En Fregat og 2 Kutterbrigeere i Nat og i Dag indkomne. Nu ligge de 6 i Tallet ellers sees ingen flere endnu Nord fra uagtet Vinden, er dem gunstig. I Gaar indkom 3 Skibe, to Breme, re og een Oldenborger, indbragte hertil at en Horndelker Kaper. De kom alle tre fra Bordeaux med Ladninger af Viin og Brændeviin. Det ene af dem, et Ka skib fra Oldenborg, havde i 4 Dage været inde und Norge. Saa gandske rigtig skal det ikke være med disse Skibe. Den ene Bremer sagde, at de vare afgangne fra Bordeaux den 16de Decbr. f. A., havde stedse holdt Søen indtil deres Ankomst hertil, uden at have været i nogen Havn eller være bleven forsynet med Proviant og Vand underveis, og uden at have seet eller mødt et eneste engelsk Skib, og dog skal man have fundet Steenkul og andre Ting, som vidne om engelsk Product. Skibsfolkenes Udsigende er ogsaa forskjelligt fra Skipperens. Da Kuffen ønskede at gaae til Ankers ved de hist ovre liggende engelske Skibe, der blev nægtet af den ham indbringende Kaper, og af andet meere formodede man, at deres Ladninger ere bestemte til at proviantere den her forventende store Flaade. Men nu høres, at deres indehavende Vine ere forhen priisdømte i England; dog alt vil snart oplyses. Jmidlertid ere de Snedigheder, som bruges og brugtes ved de neutrale Skibes Fart og Handel, store og ofte ugiennemskuelige. Beviser herpaa haves jo allerede paa nogle Skibe, som forhen ere passerede frit her forbi, men siden tagne ved Bornholm og i Østersøen og priisdømte. En hamborgsk Smak, kommende fra Gothenborg med Sild, er i Nat taget af Kronborg.
Aarhuus Stifts-Tidende, 1808-04-20
Aarhuus. Jndkomne Skippere. W. Pedersen fra Ahrendahl, R. Molboe og Thomas, Schibye fra Kiøbenhavn, C. Jensen, S. Madsen, P. Schousen, S. Brinch og J. Glasius fra Callundborg.
Aarhuus Stifts-Tidende, 1808-04-20
Førstkommende 1ste Søndag efter Paaske bliver heri Domkirken holdet Confirmation for Domsognet.
Aarhuus Stifts-Tidende, 1808-04-20
Ved at tilkiendegive fraværende Slægt og Venner: at min Kone, Frue Edel Benedicte v. Penz, den 17de dennes omskiftede Tiden med Evigheden, frabeder jeg mig al skrivtlig Condolence. Aarhuus, den 20de Apr. Rosenørn,
Aarhuus Stifts-Tidende, 1808-04-20
Kammerherre, Oberstlieutenant og Bataillons Commandeur.
Aarhuus Stifts-Tidende, 1808-04-20
J Anledning af sal. Madame Bursches Død i Randers den 5te April. Atter lød Dødens Bud og det gialt en kiær og god Velgiørerinde mod mig. Da døde uforglemmelige Velgiørerinde, din gamle Moder, dine smaae Børn og dine mange Venner har grædt ved Budskabet om din Bortgang fra os, ja endog de, der for din Standhaftighed i at udøve gode Handlinger og ædel Daad, misundte dig din Lykke før, maae selv beklage din Død. Sødt hviler du Sallige! befriet fra de mange haarde Lidelser, som omgive den Dødelige. Jngen af Verdens dræbende Gienvordigheder foruroeliger dig i din tavse Bollig. Efter mangen fuldendt skiøn og ædel Dand nyder du uforstyrret den Lod du fortiente; thi du var alletider den Fattiges beredvillige, den Fornuftiges Velgiøreriner. Aabnedes ikke dit Hierte for den Trængendes Klage naar den fortiente at anhøres, følede vel nogen merend din efterladte Ægtefælle Savnet af et sieldent og lykkelig Ægteskab, lykkelig ved din Huuslighed, Kierlighed og Troeskab. Fandt vel nogen Tvende en ombyaaeligere, forsynligere og klogere formanende Madmoder, Hvor undte vel sig selv Livets Fornøielser sparsommeligere og skiænkte andre dem saa gierne. Dette ædle Henfarne, var din Caracteers Stempel i dit Helbreds og din Lyksaligheds blide Dage. Velgiørerinde, du forlod os, men dit Minde udslettes aldrig af vore Hierter. Jeg tabte meget ved din Bortgang; thi jeg tabte den bedste Velgiørerinde og det følgeværdigste Mynster paa Dyd og Godhed, og dog hvad veier vort Tab mod din efterladte gamle Moders og 4 smaae Børns, som begræder det store Tab: at have mistet en god Moder. For dem er det især uoprettelig, thi hiine tabte i dig den kierligste og omhyggeligste Moder. Gid din Maand stedse omsvæve alle de der elske dig, da vil den ei heller glemme dine tilbageblevne Venner og Moderløse. Agtelse og Venskab bød os 2 at sætte den Afdøde dette ringe Minde, G. F. Paa Fredag prædiker Hr. Provst Bechmann i Domkirken.
Aarhuus Stifts-Tidende, 1808-04-20
Prædikanterne paa 1ste Søndag efter Paaske. Høimesse. Aftensang. Domkirken Hr. Provst Bechmann. Stud. Svaneberg. Hospitalskirken Hr. Jahnsen.
Aarhuus Stifts-Tidende, 1808-04-20
Udenlandsk. Frankrig. Den 2 April er Hs. Majestæt Keiseren afreist fra Paris til Rigets sydlige Provindser og har først taget Veien til Bordeaux. Strax efter er Prindsen af Neuschatel og Stormarschal Duroc afreist og om Natten er Ministeren for de udvortes Anliggender og Minister Statssecretairen fulgt efter. Keiseren er indtruffen til Orleans samme Aften, og der aftraadt i Biskopens Palais. Dagen derpaa fortsatte han Reisen, videre til Tours.
Aarhuus Stifts-Tidende, 1808-04-20
Keiserinden er den 6te April om Formiddagen Kl. 11 afreist fra Paris til Bordeaux. Hendes første Staldmæster, General Ordener var allererede førafreist.
Aarhuus Stifts-Tidende, 1808-04-20
Prindsen af Borghese forlader og Paris. Han vil møde sin Gemablinde i Nizza, og følge med hende til Turin, for at tage Generalgouvernementet over det hinsidige Alpedepartement i Besiddelse. Hs. Majestæt Keiseren har allerede udnævnt det udfordrende Personale ved Prindsen og Prindsessens Hof.
Aarhuus Stifts-Tidende, 1808-04-20
Den 3die April blev anlagt Hofsorg for Hs. Majestæt Kongen af Danmark, som skal bæres i 21 Dage; de 11 Dage ganske sort og de forrige sort og hvid. De franske Fregatter Jtalienne og Sarene førte af Capitainerne Mequet og Duperre som den 17de Jan. afseilede fra Frankrig til vore Colonier med Troppe Transporter ere efter 26 Dages Reise ankomne dertil, og den 26de Martii igien komne til LOrient. De har taget de engelske Skibe Susanna og Saracking, samt Kaperne Sapho og Alerte, hver paa 16 Kanoner og besadt med 53 Mand.
Aarhuus Stifts-Tidende, 1808-04-20
Den 22de Martii ere Fregatterne Hortense, Capit. Baudin og Hermine Capit. Malhre, der har været i samme Ærinde som de første, indjøbne til Rochefort. hvor de har sadt 160 Krigsfanger i Land, som de har taget paa 15 erobrede engelske Skibe.
Aarhuus Stifts-Tidende, 1808-04-20
Fra Genua meldes under 26 Martii, at den franske Flaade under Gantheaume er lykkelig ankommen til CortuGeneral Doncellet er i General Cesar Berthiers Sted, udnævnt til Gouverneur for de 7 Øer.
Aarhuus Stifts-Tidende, 1808-04-20
Den store Kanal i Versailles, som i 15 Aar har været tør, og var bevoxet med Græs, endog paa mange Steder sammenskudt, er paa Keiserlig befaling igien sadt i Stand og fyldt med Vand.
Aarhuus Stifts-Tidende, 1808-04-20
Man bemærker, at det Portugisiske Hof ikke er anført i den spanske Statscalender for i Aar. Blot Regentens Gemahlinde findes deri, som Jnfantinde af Spanien.
Aarhuus Stifts-Tidende, 1808-04-20
Tydskland. Fra den venstre Rhinbred skrives: at Besætningen i Strasburg, har uformodet faaet Befaling at bryde op til Kanalkysterne. Lige befalinger skal være afsendte til alle øvrige Depots i det forrige Elsass.
Aarhuus Stifts-Tidende, 1808-04-20
Fra Wien skrives under 2 April. Da Statsministeren for de udvortes Anliggender, Grev Stadion i Wien, formedelst Sygdom ikke kan komme ud, saa kommer den franske og russiske Gesandt hyppig til ham i hans Palais, hvor der ofte holdes meget lange Conferencer, ligesom der og hyppig afsendes Courerer. For et Par Dage siden kom 2 Courerer hertil fra Rom, den ene til den franske Ambassadeur og den anden til den Pavelige Nun tius. Af Depeschernes Jndhold veed man intet. Nordamerica. Det Spørgsmaal: Skal Washington forblive Regieringens Sæde, eller skal det forlægges andet Steds hen, har fra den 2den til den 8de Febr., uden at noget derom blev afgjort, foranlediget heftige Discussioner i Kongressen. Til den Tid var endnu Fleerheden for at den skulle blive der, og denne Meening vil formodentlig beholde Overhaanden. En anden Gienstand som beskjæftiger Congressen, er de forskiellige Planer til Nyeyorks befæstelse. Det synes som man ikke vil spare noget paa, at giøre denne Stad sikker mod ethvert Angreb af Englænderne, med hvem man holder Krigen for uundgaaelig. Englands Tilhængere ønske at forhindre den, men den meget store Fleerhed af Jndvaanerne synes paa det eftertrykkeligste at fordre den.
Aarhuus Stifts-Tidende, 1808-04-20
Spanien. Hoftidenden indeholder flere Kongelige Decretet, hvorefter D. Petro Cevallos, Marqvis Caballero, D. Antonio Olarguer Folin, D. Francisco Gil og D. Miguel Capetano Soler ere bekræftede i deres Statsembeder. D. J. Garzia de Leon fortsætter og sin Function som Statssecretair. Over Fredsfyrstens Person og Characteer, saavelsom over hans politiske og militaire Løbebane har man i Madrit udspredt en særdeles omstændelig Notits hvoraf her leveres et Udtog: Don Manuel Godoi er fød i Bajados af adelig Familie. Han opofrede sig i sin første Ungdom til Krigstienesten, og blev ansadt i den Kongel. Livgarde. En Beslægtet af ham, som stod i Naade hos Souverainen, forestillede ham for Dronningen, og han havde den Lykke ved sit behagelige Udvortes og Færdighed paa Guitoren, at erhverve sig Hendes Majestæts Naade. Snart derpaa fandt den første Minister, Greven af Florida Blanca, ham og Udmærkelse værdig. Man anbefalede ham hos Kongen som en ung Mand af Forstand og Talent. Snart blev ham og Kongens Gunst til Deel, og Don Godoy, som kort Tid derefter blev ophøiet til Grand de Espagne og Hertug af Alkudia, erholdt Generalcommando over hele Armeen. Den første Minister faldt i Ungade, og Godoy var saa lykkelig igjen at tilveiebringe den gode Forstaaelse mellem Frankrig og Spanien, som da var i Begreb med at føre Krig mod hinanden, der erhvervede han Titel af Fredsfyrste. Disse Gunstbeviisninger bleve kronet med en Kal Naade, hvortil den spanske Historie ikke kan fremvise noget Exempel: Kongen formæhlede ham med en Datter af Jnfanten Don Louis, hvorved Don Godeys Blod blev blandet med hans Konges Blod.
Aarhuus Stifts-Tidende, 1808-04-20
Man holdt Fredsfyrsten for den rigeste Privatmand i Europa.
Aarhuus Stifts-Tidende, 1808-04-20
Denne Notits indeholder og forskiellige Omstænigheder af hans Privatlevnet. Det hedder han var usædelig tilfindet, gierrig, lod sig bestikke, og betiente sig af ethvert Middel at tilfredsstille sin Ærgierrighed m.m. Men man forglemme ikke, at denne hele Characteristik udkom Dagen efter at Ministeren var styrtet.
Aarhuus Stifts-Tidende, 1808-04-20
Bekiendtgiørelser. At Sommertouren med Brev og Pakkeposten nu er begyndt, og at, som en Følge heraf, Breve til den nordre Brevpost skulle indleveres her paa Contoiret hver Mandag Formiddag inden Kl. 11, ligesom og Penge breve og Pakker til den nordre Pakkepost indleveres om Tiirsdagen inden Kl. 8 om Aftenen; Det har jeg den Ære herved at kundgiøre Vedkommende til behageliUnderretning, hvorhos det, for at forebygge Misforstaaelse, tillige meldes, at Jndleveringen til alle øvrige Poster, skeer paa de sædvanlige Dage og Tider. Aarhuus Postcontoir, den 20de April 1808. Theilade.